సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Prabhas : బాక్సాఫీస్ `బాహుబలి` బర్త్‌ డే స్పెషల్‌
ఒక్కో హీరోకి కొంతమంది అభిమానులు ఉంటారు. కానీ అందరు హీరోల అభిమానులు ప్రభాస్‌ను ఇష్టపడతారు అన్న పేరుతెచ్చుకున్న డార్లింగ్‌ ప్రభాస్‌ పుట్టిన రోజు సందర్భంగా బర్త్‌డే విషెస్‌ తెలియజేస్తోంది సమయం.
Samayam Telugu | Updated:
Oct 23, 2019, 08:26AM IST
ప్రభాస్...ఈ పేరుని అభిమానించే వాళ్ళు తక్కువ. ప్రేమించే వాళ్ళు ఎక్కువ. అందుకే డార్లింగ్ అనే పదాన్ని తన ఇంటిపేరుగా మార్చుకోగలిగాడు. అతని ముద్దుపేరు కూడా అదే. మారుపేరు అన్నా తప్పులేదు. ఇలా డార్లింగ్ అనే పదాన్ని దత్తత తీసుకున్న స్వీటెస్ట్, స్ట్రాంగెస్ట్, క్రేజియెస్ట్ స్టార్ హీరో ఆఫ్ టాలీవుడ్ ప్రభాస్‌కి ముందుగా హ్యాపీ బర్త్ డే ఫ్రమ్ సమయం తెలుగు. సాహోరే ప్రభాస్.
ప్రభాస్...ఆ ఆరడుగుల కట్ అవుట్ కి సినిమా ఇండస్ట్రీలో కూడా చాలా భారీ బ్యాక్ గ్రౌండ్ ఉంది. కానీ దాన్ని వాడుకోకుండా గ్రౌండ్ లెవెల్ నుండే తన జర్నీ మొదలు పెట్టాడు. అవకాశాలకోసం అన్వేషించాడు, కానీ ఆ అవకాశం అందినప్పుడు మాత్రం అలుపెరగకుండా శ్రమించాడు. డిక్షనరీలో డెడికేషన్ అనే పదానికి అర్ధంగా ప్రభాస్ పేరు చేర్చాలని అంటుంటారు అతనితో పనిచేసిన డైరెక్టర్స్. ఇది వినడానికి కాస్త అతిశయోక్తిగా అనిపించినా ప్రభాస్ కష్టపడే తీరు చూస్తే అది నిజం అని ఒప్పుకుని తీరుతాం. అలాగే ఇమేజ్ చట్రంలో ఇరుక్కుపోకుండా ఎప్పటికప్పుడు తనని తాను కొత్తగా ఆవిష్కరించుకుంటూ ఇప్పడు బాహుబలిగా ప్రపంచవ్యాప్తంగా కోట్లాది మందితో సాహో అనిపించుకున్నాడు. ప్రస్తుతం ప్రభాస్ పేరుతో ఉన్న రికార్డ్స్ మరే ఇతర తెలుగు హీరోకి లేవు అనేది మాత్రం ఎవరయినా ఒప్పుకుని తీరాల్సిన నిజం.
ప్రభాస్ అనే పేరుకి ఇప్పడు ఇండియన్ మార్కెట్‌లో, అలాగే వరల్డ్ మార్కెట్‌లో ఉన్న గుర్తింపు, పాపులారిటీ చూస్తే అసలు ఇతను ఇక సాధారణ తెలుగు హీరోనా అనిపిస్తుంది. నిజమే అతను సాధారణ తెలుగు హీరో కాదు, అసాధారణ తెలుగు హీరో. 100 కోట్ల వసూళ్లు సాధిస్తే గొప్పగా చెప్పుకునే టాలీవుడ్‌లో 500 కోట్లు, 1000 కోట్లు, 1500 కోట్లు వంటి మైలు రాళ్లను సునాయాసంగా దాటి ఇండియా లోనే అత్యధిక వసూళ్లు సంపాదించిన సెకండ్ సినిమాగా నిలిచిన కలెక్షన్ల సునామి బాహుబలి హీరో అతను. రాజమౌళి మామూలుగా మాటలతో చెప్పిన కథను నమ్మి హై రేంజ్‌లో ఉన్న తన కెరీర్‌లో 5 సంవత్సరాలు ఒకే సినిమా కోసం కేటాయించడం అనేది సామాన్యమైన సాహసం కాదు. అందుకే కేవలం మాహిష్మతి మాత్రమే కాదు మొత్తం ప్రపంచమంతా బాహుబలి అంటూ నినాదాలు చేసి జేజేలు కొట్టింది.
ప్రభాస్‌
ఇప్పడు టాలీవుడ్‌లో సినిమాకి సంబందించిన ఏ రికార్డ్ అయినా కూడా నాన్ బాహుబలి అనే క్యాటగిరిలో లెక్కిస్తున్నారు. ఆ సినిమా దరిదాపుల్లోకి వెళ్లే సినిమా ఇప్పట్లో అయితే వచ్చే అవకాశం లేదు అనేది అక్షర సత్యం. బాహుబలి విజయకేతనం ఎగరవెయ్యడం వెనుక ప్రభాస్ కష్టం ఎంత ఉంది అనేది యూనిట్‌లో ప్రతీ ఒక్కరికి తెలుసు. ఒకే సినిమా కథపై అన్ని సంవత్సరాలు ఫోకస్‌గా, డేడికేటెడ్‌గా పనిచెయ్యడం..... పూర్తిగా దానికి అంకితమైపోవడం చెప్పుకున్నంత తేలిక కాదు. ఊహించినంత చిన్న విషయం కాదు. సుదీర్ఘంగా సాగిన బాహుబలి మహాప్రస్థానంలో కొన్ని సార్లు ఢీలా పడిన రాజమౌళికే తన పాజిటివిటీతో ధైర్యం చెప్పి, వెన్ను తట్టి అండగా నిలబడ్డాడు. అయిదు సంవత్సరాలపాటు కంటికి సరిపడా నిద్ర, వంటికి సరిపడా తిండి లేకుండా శ్రమించి ప్రభాస్ సాధించుకున్న వెలకట్టలేని ఖ్యాతి కిరీటం బాహుబలి విజయం.
బాహుబలికి ముందు కూడా ప్రభాస్ స్టార్ హీరోనే. కానీ అతను మొదలుపెట్టిన స్థానం, స్థాయి నుండి చూస్తే అతి తక్కవ కాలంలో స్టార్ హీరోగా ఎదిగాడు. ఈశ్వర్ అనే సినిమాతో 2002లో తెరంగేట్రం చేసాడు ప్రభాస్. కృష్ణం రాజు గారి తమ్ముడు కొడుకు, అరగడుగుల హైట్ ఉన్నాడు, మంచి బాడి బిల్డర్.... మొదటి సినిమా రిలీజ్ అయిన తరువాత ప్రభాస్ బయోగ్రఫీ ఇదే. అక్కడినుండి ఒక్కో అడుగు వేసుకుంటూ, విజయాలు అందుకుంటూ బాహుబలి దాకాచేరిన ప్రస్థానంలో ప్రభాస్ నమ్మకుంది తన కష్టం, ఆ కష్టం తన అభిమానులు ఇష్టపడేలా ఉండడం. ఈశ్వర్, రాఘవేంద్ర.. ఈ రెండు సినిమాలతో ప్రభాస్ స్క్రీన్ ప్రెజెన్స్‌కి అలవాటు పడ్డారు జనం. కానీ అతనికి ఒక ఇమేజ్ అంటూ లేదు. ఎలాంటి సినిమా చేస్తాడు అనే ఐడియా అంతకంటే లేదు. దాంతో అప్పట్లో మంచి ఫామ్ లో ఉన్న ప్రొడ్యూసర్ MS రాజు ప్రభాస్ హీరో గా వర్షం అనే సినిమా తీశారు. సంక్రాంతికి థియేటర్స్ లోకి వచ్చిన వర్షం బాక్స్ ఆఫీస్ ని కలెక్షన్ల వర్షంలో ముంచెత్తింది. సిల్వర్ స్క్రీన్ పై ఆరడగుల హైట్‌తో ప్రభాస్ చేసిన డాన్సులు, ఫైట్స్‌కి ప్రేక్షకులు ఫిదా అయ్యారు. ప్రభాస్ డై హార్డ్ ఫ్యాన్స్ అనే గ్రూప్ క్రియేట్ అయిపోయింది.
ప్రభాస్‌
వర్షం సినిమాతో బిగ్గెస్ట్ కమర్షియల్ బ్రేక్ అందుకున్న ప్రభాస్ అనేకమంది కమర్షియల్ డైరెక్టర్స్ దృష్టిలో పడ్డాడు. అలా అప్పట్లో స్టార్ డైరెక్టర్‌గా వెలుగొందుతున్న బి.గోపాల్ ఒకప్పటి సూపర్ హిట్ సినిమా అయిన అడవిరాముడు పేరుతో ప్రభాస్‌తో సినిమా స్టార్ట్ చేసాడు.సినిమా పేరులానే ఆ సినిమా కథ కూడా పాతవాసనలతో కూడిన ఒక లవ్ స్టోరీ. ఇక ఫిక్స్డ్ హీరోయిన్స్‌తో సినిమాలు తీసే అలవాటు ఉన్న బి.గోపాల్ ఆర్తి అగర్వాల్‌ని హీరోయిన్‌గా తీసుకున్నాడు. ఆ సినిమా వరకు ప్రభాస్‌తో ఆమె పెయిర్ కాస్త ఆడ్‌గా అనిపించింది. అలా అనేక రాంగ్ రీజన్స్‌తో ఆ సినిమా డిజాస్టర్‌గా నిలిచింది. ఇక క్రియేటివ్‌ డైరెక్టర్ కృష్ణవంశీ తీసిన చక్రం కాస్త డిఫరెంట్ సినిమా అయినప్పటికీ ప్రభాస్‌కి నప్పే సబ్జెక్ట్ కాదు అని ఆడియన్స్ తీర్పు ఇచ్చారు. ఆ రెండు సినిమాలు నటుడిగా ప్రభాస్‌కి ఇంకాస్త ఎక్స్పీరియన్స్ మాత్రమే ఇవ్వగలిగాయి.
హైట్ ఉన్న హీరోకి వెయిట్ ఉన్న డైరెక్టర్ జతకలిస్తే ఆ కాంబో ఎలా ఉంటుంది, ఎలాంటి ఇంపాక్ట్ క్రియేట్ చేస్తుంది, అన్న విషయం ఛత్రపతి ప్రూవ్ చేసింది. అప్పటివరకు అన్ని రకాలుగా కట్టుకున్న ప్రభాస్ కి అతని వాయిస్ చిన్న మైనస్. ఎప్పుడూ కూడా హీరో స్ట్రెంగ్త్స్ తో తన కథను ఎలివేట్ చేసే రాజమౌళి ప్రభాస్ కోసం తక్కువగా మాటలు ఉండేలా ఒక కథను డిజైన్ చేసుకున్నాడు. ఆ సినిమా మొత్తంలో ప్రభాస్ మాట్లాడే నాలుగు సీన్స్ మాత్రమే సినిమాకి హార్ట్. మిగిలిసిన సినిమా అంతా కూడా ప్రభాస్ ఆరాతో నడిచిపోతుంది. ఇక ఫైట్స్ అండ్ డాన్సులు ఎలాగూ దుమ్ము లేచిపోయాయి. దాంతో ఛత్రపతి వీరంగానికి బాక్స్ ఆఫీస్ దగ్గర తిరుగులేకుండా పోయింది. అప్పటిలెక్కల్లో 8 కోట్లతో తెరకెక్కిన ఛత్రపతి 22 కోట్లు కలెక్ట్ చేసి విజయగర్వంతో మీసం తిప్పాడు.
ప్రభాస్‌
ప్రభాస్ పాదరసం లాంటి ఆర్టిస్ట్, ఏ పాత్ర కమిట్ అయితే ఆ రకంగా మేకోవర్ అయిపోతాడు. అందుకే ఛత్రపతి లాంటి హెవీ యాక్షన్ మోడ్ మూవీ తరువాత పౌర్ణమి అనే లైటర్ లవ్ స్టోరీ ఎంచుకున్నాడు. అయితే ఆ సినిమా ప్రభాస్‌కి మిస్ ఫిట్ అయ్యింది. అంతకుముందు ఛత్రపతి లో ప్రభాస్ పాత్ర అందరికి కళ్ళముందు మెదులుతుంది.అలాంటి టైం లో రకరకాలుగా ఉన్న ప్రభాస్ పాత్ర, తెలుగు నేటివిటీకి దూరంగా ఉన్న లొకేషన్స్ అండ్ సీన్ ట్రీట్మెంట్స్ పౌర్ణమికి శాపంగా మారాయి. హెవీ హైప్ తో థియేటర్స్ లోకి వచ్చిన ఆ సినిమా అంచనాలు అందుకోవడంలో ఫెయిల్ అయ్యింది.
వరుస హిట్స్‌ తో మంచి ఊపుమీదున్న దిల్ రాజు నిర్మాత. యూత్‌లో మంచి క్రేజ్ ఉన్న ఇలియానా హీరోయిన్. మరో పక్క హారిస్ జై రాజ్ ఇచ్చిన మనసా సాంగ్ వేవ్స్ క్రియేట్ చేస్తుంది. ట్రైలర్ అండ్ టీజర్‌ లో ప్రభాస్‌ స్టైలింగ్ చూస్తే హాలీవుడ్ హీరోలా కనిపిస్తున్నాడు. ట్రైలర్ లోనే వంశీ షాట్ డివిజన్ అండ్ టేకింగ్ ఆకట్టుకుంది. ఇక ఇది హిట్టు బొమ్మ అనే రేంజ్‌లో థియేటర్స్ లోకి వచ్చింది మున్నా. ఏదో చేశాడు అనుకున్న మున్నా కేవలం తన తండ్రిమీద రివెంజ్ తీర్చుకుంటాడు అనగానే ఆడియన్స్ డిసపాయింట్‌ అయ్యారు. అలా అని మున్నా బ్యాడ్ ఫిల్మ్ కాదు. దానివెంటనే హీరోల యాటిట్యూడ్ మేకోవర్ స్పెషలిస్ట్ పూరిజగన్నాథ్‌తో బుజ్జిగాడు సినిమా చేసాడు ప్రభాస్. ప్రభాస్ డెసిషన్స్ లో అది చాలా క్రూషియల్. అప్పటివరకు ప్రభాస్ లో ఎవ్వరూ చూపించని కామెడీ టైమింగ్ ని ఫస్ట్ టైం షో కేస్ చేసాడు పూరి. ముందు ఆ సినిమాలో శ్రియ హీరోయిన్ కానీ బిజీ వల్ల ఆమె తప్పుకోవడంతో త్రిష ముచ్చటగా మూడోసారి ప్రభాస్ తో జతకట్టింది. చివరికి చిట్టి చిట్టి అంటూ డీసెంట్ సక్సెస్ అందుకున్నాడు బుజ్జిగాడు.
ప్రభాస్‌
బుజ్జిగాడు సినిమా నుండి కాస్త మెచూరిటీ ఉన్న కథలను ఎంచుకోవడం మొదలుపెట్టాడు ప్రభాస్. సినిమా సినిమాకి కథతో పాటు తన లుక్ అండ్ యాటిట్యూడ్ కూడా కొత్తగా ఉండేలా చూసుకోవడం అలవాటు చేసుకున్నాడు. ఆ స్టెప్ ప్రభాస్ కి బాగా ఉపయోగపడింది. యాక్షన్ సినిమా అయినా కూడా స్టైలింగ్ మాత్రం చాలా క్లాస్ గా ఉండేలా మెయిన్‌టైన్ చేసాడు. దాంతో ప్రభాస్ కి క్లాస్ ఆడియన్స్ అండ్ లేడీస్ ఫాలోయింగ్ కూడా పెరిగింది. ఆ టైం లో తన హోమ్ బ్యానర్ గోపికృష్ణ మూవీస్ లో బిల్లా అనే స్టైలిష్ యాక్షన్ మూవీ చేసాడు ప్రభాస్. ఆ సినిమాలో ప్రభాస్ లుక్స్ కిల్లింగ్ అనే చెప్పాలి. ప్రభాస్ మ్యానరిజమ్స్ ని ఆ సినిమాలో షోకేస్ చేసినంతగా వేరే ఏ సినిమాలో కూడా చేసిఉండరు. ఇక ప్రభాస్ ఫస్ట్ టైం డ్యూయల్ రోల్ లో నటించిన సినిమా కూడా ఇదే కావడం విశేషం. ఒక పక్క ఇంటర్నేషనల్ మోస్ట్ వాంటెడ్ డాన్ గా, మరో పక్క విలేజ్ లో చిల్లరదొంగగా టోటల్ వేరియేషన్ తో నటించి మెప్పించాడు. ఆ సినిమాలో ప్రభాస్ కామెడీ టైమింగ్ కి ఫుల్ మార్క్స్ పడ్డాయి. అయితే అంతకుముందు పనిచేసిన పూరి తో మళ్ళీ ఏక్ నిరంజన్ సినిమా చేసాడు ప్రభాస్.అయితే ఆ సినిమా మాత్రం ఫస్ట్ వీక్ ఎండ్ వరకు 21 కోట్లు కొల్లగొట్టి ప్రభాస్ కెరీర్ లో ఫస్ట్ వీక్ హయ్యెస్ట్ గ్రాసర్ గా నిలిచినా సెకండ్ వీక్ నుండి వీక్ అయ్యి యావరేజ్ అనిపించుకుంది.
ప్రభాస్ కెరీర్ గ్రాఫ్‌ని మార్చి, అతనికి ఒక కన్సిస్టెంట్ ఇమేజ్ ని ఇచ్చిన సినిమా డార్లింగ్. ఆ సినిమాలో ప్రభాస్ స్టైలింగ్ కి ఫ్యాన్స్ ఫిదా అయిపోయారు. కాజల్ తో ప్రభాస్ పెయిరింగ్ అదిరిపోయింది. ఆ సినిమాలో ఒక పక్క లవర్ బోయ్ గా క్లాస్ లుక్ తో అలరిస్తూనే మరోపక్క యాక్షన్ తో కూడా దుమ్ములేపాడు. ఆ సినిమా ముందు వరకు ప్రభాస్ పేరుముందు ఉన్న యంగ్ రెబెల్ స్టార్ బిరుదును డార్లింగ్ రీప్లేస్ చేసింది. అప్పటినుండి ప్రభాస్ కి అభిమానులు,అభిమానులకు ప్రభాస్ కూడా డార్లింగ్ ఫరెవర్ గా ఫిక్స్ అయిపొయింది. ఆ వెంటనే మళ్ళీ కాజల్ తో మిస్టర్ పర్ఫెక్ట్ సినిమా చేసి క్లాస్ అండ్ మాస్ లో తిరుగులేని ఫాలోయింగ్ తెచ్చుకున్నాడు ప్రభాస్. ప్రభాస్ కెరీర్ లోనే అవుట్ అండ్ అవుట్ లైవ్లీ మూవీ గా నిలిచింది మిస్టర్ పర్ఫెక్ట్. 15 సెంటర్స్ లో 100 రోజులు ఆడిన ఆ సినిమా 30 కోట్లవరకు కలెక్ట్ చేసింది. మిస్టర్ పర్ఫెక్ట్ సినిమా విజయంతో ప్రభాస్ ఎలాంటి సినిమా అయినా చెయ్యగలడు అని, అతను ఏ సినిమా చేసినా కూడా బావుంటే ఏ కంప్లైంట్ కూడా లేకుండా ప్రేక్షకులు ఆదరిస్తారు అని ప్రూవ్ అయ్యింది.
ప్రభాస్‌
బ్యాక్ టు బ్యాక్ హిట్స్ తో ఊపుమీదున్న ప్రభాస్ కి స్పీడ్ బ్రేకర్ లా నిలిచింది రెబెల్. క్లాస్ మూవీస్ చేసిన ప్రభాస్ చేంజ్ ఓవర్ కోసం చేసిన రెబెల్ కమర్షియల్ గా ఓకే అనిపించినా నటుడిగా ప్రభాస్ కి ఎలాంటి గుర్తింపు తీసుకురాలేదు. అయితే ఆ తరువాత రైటర్ గా ఉన్న కొరటాల కి డైరెక్టర్ గా ప్రొమోషన్ ఇస్తూ మిర్చి సినిమా చేసాడు. ఆ సినిమాలో ప్రభాస్ నటన అవుట్ స్టాండింగ్.ఎమోషన్స్ ని ప్రభాస్ అంత బాగా పండించగలడు అని చూపించిన సినిమా మిర్చి. ఆ సినిమాలో ప్రభాస్ మ్యానరిజం డైలాగ్ అనేకమందికి ఊతపదంగా మారిపోయింది. ఇక ఆ సినిమా విజయం తో పాటే బాహుబలి ఆఫర్ రావడంతో పూర్తిగా ఆ సినిమాకే అంకితం అయిపోయాడు.ఇక ఆ తరువాత ప్రభాస్ ప్రస్థానం గురించి కేవలం తెలుగువాళ్లు మాత్రమే కాదు మొత్తం ఆల్ ఇండియా రేంజ్ లో మాట్లాడుకున్నారు. సాహో సినిమాతో కూడా బాక్స్ ఆఫీస్ దగ్గర తన క్రేజ్, రేంజ్ ఏంటి అనేది ప్రూవ్ చేసుకున్నాడు ప్రభాస్.
స్ట్రయిట్ హిందీ సినిమాల ఆఫర్స్ ని వదులుకున్న ప్రభాస్ అంతకుముందెప్పుడో ప్రభుదేవా డైరెక్షన్ లో వచ్చిన యాక్షన్ జాక్సన్ లో చిన్న సాంగ్ బిట్ లో కనిపించాడు. అప్పుడే మన డార్లింగ్ కి అక్కడ సూపర్ రెస్పాన్స్ వచ్చింది. ఇక బాహుబలి తో నేషనల్ రేంజ్ హీరో అయినా ప్రభాస్ మరొక అరుదయిన ఘనత కూడా దక్కించుకున్నాడు. అన్ని రంగాల నుండి మహామహుల వాక్స్ స్టాట్యూస్ ఉంచే మేడమే టుస్సాడ్స్ మ్యూజియం లో ప్రభాస్ వాక్స్ స్టాట్యూ ని ఏర్పాటు చేసారు. ఈ ఘనత దక్కించుకున్న ఫస్ట్ సౌత్ ఇండియన్ యాక్టర్ ప్రభాస్.
సక్సెస్ లు వచ్చినప్పుడు పొంగిపోలేదు ,ఫెయిల్యూర్స్ వచ్చినప్పడు కుంగిపోలేదు. తన ఎదుగుదలకు తోడ్పడిన వాళ్ళను మర్చిపోలేదు, తనని నమ్ముకున్న వాళ్ళను విడిచిపెట్టలేదు... అందుకే అతను అందరితో డార్లింగ్ అని పిలిపించుకున్నాడు, పిలిపించుకుంటున్నాడు. పైకి ఆరడుగుల ఆకారంతో గంభీరంగా కనిపించే ప్రభాస్ చాలా భోళా మనిషి. హార్ట్ ఫుల్ గా మాత్రమే మాట్లాడగలడు. అలాంటి వాళ్ళు అరుదుగా ఉంటారు అందుకే అరుదయిన విజయాలను కైవసం చేసుకున్నాడు. సో, బాక్సాఫీస్ బాహుబలి, మంచి మనసున్న డార్లింగ్, ఓవర్ ఆల్ గా మిస్టర్ పర్ఫెక్ట్ ముందు ముందు కూడా బాహుబలి లాంటి భారీ విజయాలు అందుకుంటూ పాన్ ఇండియా హీరో నుండి యూనివర్సల్ హీరోగా ఎదగాలని కోరుకుంటూ హ్యాపీ బర్త్ డే టు ప్రభాస్.